શ્રીનગર : જમ્મુ કાશ્મીરનાં બાંદીપુરામાં સવારે સુરક્ષાદળોની સાથેના એન્કાઉન્ટરમાં એક આતંકવાદીને ઠાર કરવામાં આવ્યો હતો. અધિકારીક સુત્રોએ જણાવ્યું કે બાંદીપુરાનાં અરાગામમાં આતંકવાદીઓ છુપાયેલા હોવાની ગુપ્ત માહિતી મળ્યા બાદ સુરક્ષાદળોએ સર્ચ ઓફરેશન ચાલુ કર્યું હતું. સુરક્ષાદળના જવાન જ્યારે આતંકવાદીઓને શોધી રહ્યા હતા, ત્યારે આતંકવાદીઓએ ઓટોમેટિક હથિયારો વડે જવાનો પર ગોળીબાર ચાલુ કર્યો હતો.